
PANEVĖŽIO MIESTO SAVIVALDYBĖS TARYBA


SPRENDIMAS
DĖL SAVIVALDYBĖS TARYBOS 2024 M. VASARIO 29 D. SPRENDIMO NR. 1-82 „DĖL VAIKŲ PRIĖMIMO Į PANEVĖŽIO MIESTO SAVIVALDYBĖS IKIMOKYKLINIO UGDYMO MOKYKLŲ GRUPES UGDYTIS PAGAL IKIMOKYKLINIO IR (AR) PRIEŠMOKYKLINIO UGDYMO PROGRAMAS TVARKOS APRAŠO PATVIRTINIMO IR SAVIVALDYBĖS TARYBOS SPRENDIMŲ PRIPAŽINIMO NETEKUSIAIS GALIOS“ PAKEITIMO

[bookmark: registravimoDataIlga][bookmark: registravimoNr]2026 m. lapkričio 10 d. Nr. TSP-455
Panevėžys


Vadovaudamasi Lietuvos Respublikos vietos savivaldos įstatymo 6 straipsnio 5, 8 punktais, 16 straipsnio 1 dalimi, Panevėžio miesto savivaldybės tarybos veiklos reglamento, patvirtinto Panevėžio miesto savivaldybės tarybos 2023 m. balandžio 20 d. sprendimu Nr. 1-103 „Dėl Panevėžio miesto savivaldybės tarybos veiklos reglamento patvirtinimo ir Savivaldybės tarybos 2015 m. kovo 26 d. sprendimo Nr. 1-44 pripažinimo netekusiu galios“, 189 punktu, Panevėžio miesto savivaldybės taryba  nusprendžia:
1. Pakeisti Vaikų priėmimo į Panevėžio miesto savivaldybės ikimokyklinio ugdymo mokyklų grupes ugdytis pagal ikimokyklinio ir (ar) priešmokyklinio ugdymo programas tvarkos aprašą, patvirtintą Panevėžio miesto savivaldybės tarybos 2024 m. vasario 29 d. sprendimu Nr. 1-82 „Dėl Vaikų priėmimo į Panevėžio miesto savivaldybės ikimokyklinio ugdymo mokyklų grupes ugdytis pagal ikimokyklinio ir (ar) priešmokyklinio ugdymo programas tvarkos aprašo patvirtinimo ir Savivaldybės tarybos sprendimų pripažinimo netekusiais galios“:
1.1. Pakeisti 5, 6 punktus ir juos išdėstyti taip:
„5. Prašymai dėl priėmimo į mokyklą registruojami ikimokyklinio ugdymo mokyklų vaikų registracijos ir eilių sudarymo sistemoje https://darzeliai.panevezys.lt/ (toliau – Sistema) pagal Panevėžio miesto ikimokyklinio ugdymo mokyklų vaikų registracijos ir eilių sudarymo tvarkos aprašą, patvirtintą Panevėžio miesto savivaldybės mero 2026 m. spalio 30 d. potvarkiu Nr. M-695 „Dėl Panevėžio miesto ikimokyklinio ugdymo mokyklų vaikų registracijos ir eilių sudarymo tvarkos aprašo patvirtinimo“.
6. Tėvai, globėjai, įtėviai (toliau – Pareiškėjai) prašymus dėl priėmimo į ikimokyklinio ar priešmokyklinio ugdymo grupes, jungtines ikimokyklinio ir priešmokyklinio ugdymo grupes ir į specialiąsias ikimokyklinio ar priešmokyklinio ugdymo grupes užpildo pasirinktoje ikimokyklinio ugdymo mokykloje.“
1.2. Pakeisti 17 punktą ir jį išdėstyti taip:
„17. Turint Pedagoginės psichologinės tarnybos pažymą apie vaikui nustatytus didelius ir labai didelius specialiuosius ugdymosi poreikius, vaikai gali būti priimami į ikimokyklinio ugdymo mokyklų „Jūratė“, „Draugystė“, „Vaikystė“, „Pasaka“ specialiąsias grupes, kuriose teikiama kompleksinė švietimo pagalba. Prašymai dėl vaiko priėmimo į ikimokyklinio ugdymo mokyklos specialiąsias grupes teikiami tiesiogiai pasirinktoje ikimokyklinio ugdymo mokykloje.“
1.3. Pripažinti netekusiu galios 23 punktą.
1.4. Pakeisti 35 punktą ir jį išdėstyti taip:
„35. Mokytojo padėjėjo pagalba mokiniams, turintiems specialiųjų ugdymosi poreikių, skiriama vadovaujantis Mokinių, turinčių specialiųjų ugdymosi poreikių, grupių nustatymo ir jų specialiųjų ugdymosi poreikių skirstymo į lygius tvarkos aprašo, patvirtinto Lietuvos Respublikos švietimo ir mokslo ministro, Lietuvos Respublikos sveikatos apsaugos ministro ir Lietuvos Respublikos socialinės apsaugos ir darbo ministro 2011 m. liepos 13 d. įsakymu 
Nr. V-1265/V-685/A1-317, 2 ir 3 priedais, atsižvelgiant į Pedagoginės psichologinės tarnybos pažymose dėl specialiojo ugdymosi ir (ar) švietimo pagalbos skyrimo nustatytą specialiosios pagalbos reikmę balais.“
1.5. Pakeisti 41.2 papunktį ir jį išdėstyti taip:
„41.2. pagal Pedagoginės psichologinės tarnybos rekomendacijas teikiama švietimo pagalba. Logopedo, specialiojo pedagogo, tiflopedagogo, surdopedagogo, kineziterapeuto, judesio korekcijos mokytojo ir psichologo pagalba gali būti teikiama įstaigoje arba Pedagoginėje psichologinėje tarnyboje ir kt.;“.
1.6. Pakeisti 6 ir 7 priedų 3.9 papunktį ir jį išdėstyti taip:
„3.9. sutikti, kad jo vaikas būtų tiriamas ir ugdomas ugdymo įstaigos specialistų, prireikus siunčiamas į Pedagoginę psichologinę tarnybą. Nesutikus informuoti Klientą apie galimą Administracinių nusižengimų kodekso 73 straipsnio taikymą (tėvų valdžios nepanaudojimas arba panaudojimas priešingai vaiko interesams);“.
2.	Nustatyti, kad sprendimas:
2.1.	skelbiamas Teisės aktų registre ir Savivaldybės interneto svetainėje;
2.2.	įsigalioja kitą dieną po paskelbimo Teisės aktų registre.


Savivaldybės merė	          Loreta Masiliūnienė

